ప్యాంగ్యాంగ్/ వాషింగ్టన్: ఉత్తరకొరియా అధ్యక్షుడు కిమ్ జాంగ్ ఉన్ త్వరలోనే అమెరికాపై అణు దాడి చేయనున్నారా? దాడికి సంబంధించిన అన్నీ ఏర్పాట్లను సిద్ధం చేసుకున్నారా? అనే ప్రశ్నలకు ఔననే సమాధానం వస్తోంది. అమెరికా మిలిటరీ నిర్వహిస్తున్న డ్రిల్స్, రెచ్చగొట్టే పద్ధతులపట్ల కిమ్ ఆగ్రహంగా ఉన్నారని, త్వరలోనే అణుదాడి చేయడానికి సిద్ధంగా ఉన్నారని ఉత్తరకొరియా స్థానిక పత్రిక పేర్కొంది. అమెరికా ప్రధాన భూభాగాలను ధ్వంసం చేసేందుకు సిద్ధంగా ఉన్నారని, ఏ క్షణంలోనైనా దాడి జరిగే అవకాశం ఉందని వార్తను ప్రచురించింది. జపాన్, దక్షిణ కొరియాతో కలిసి అమెరికా దళాలు నిర్వహిస్తున్న యుద్ధ సన్నాహాలే దీనంతటికీ కారణమని పత్రిక పేర్కొంది. దీంతో రెండు దేశాల మధ్య నెలకొన్న ఉద్రిక్త పరిస్థితులు మరింతదిగజారాయి. నిపుణులు కూడా హెచ్చరిస్తున్నారు. అమెరికాను ధ్వంసం చేయగల టెక్నాలజీ ఉత్తరకొరియా వద్ద ఉందని, జాగ్రత్తగా ఉండాలని, చర్చల ద్వారా సమస్యను పరిష్కరించుకోవాలని సూచిస్తున్నారు.
pangang/ vashington: uttarakoriya adhyakshudu kim jang un twaralone americapai anhu daadi cheyanunnara? daadiki sambandhinchina annee erpaatlanu siddham chesukunnara? ane prasnalaku aunane samadhanam vastondi. america military nirvahistunna drills, rechagotte paddhatulapatla kim aagrahamgaa unnaarani, twaralone anudadi cheyadaaniki siddamgaa unnaarani uttarakoriya sthaanika patrika perkondi. america pradhaana bhuubhaagaalanu dhwamsam chesenduku siddamgaa unnaarani, e kshanamloonainaa daadi jarige avakaasam undani vaartanu prachurinchindi. japan, dakshina koriyaatho kalisi america dalaalu nirvahistunna yuddha sannahale deenantatikii kaaranamani patrika perkondi. deentho rendu deshaala madhya nelakonna udrikta paristhitulu marintadigajaaraayi. nipunulu kuudaa hecharistunnaru. americanu dhwamsam cheyagala technology uttarakoriya vadda undani, jaagrattagaa undaalani, charchala dwara samasyanu parishkarinchukovalani suuchistunnaaru.